ព័ត៌មាន​អន្តរជាតិ​សង្ខេប៖ ១៧ សីហា
នេះជា​ព័ត៌មាន​អន្តរជាតិ​សង្ខេបពី​វីអូអេ​ខ្មែរ ​​​ថ្ងៃទី១៧ សីហា ២០១១។
លោក Joe Biden អនុប្រធានាធិបតីសហរដ្ឋអាមេរិកអញ្ជើញទៅដល់ប្រទេសចិននៅថ្ងៃពុធ នៅពេលមានការព្រួយបារម្ភកើនឡើងពីភាគីទាំងពីរទាំងសង្ខាងច្រកសមុទ្រតៃវ៉ាន់ អំពីលទ្ធភាពនៃការលក់អាវុធថ្មីរបស់សហរដ្ឋអាមេរិកទៅឲ្យកោះតៃវ៉ាន់។ គណបក្សជំទាស់ធំមួយនៃប្រទេសថៃ កំពុងតែទាមទារឲ្យរដ្ឋាភិបាលពន្យល់អំពីតួនាទីរបស់ខ្លួននៅក្នុងសេចក្ដីសម្រេចរបស់ប្រទេសជប៉ុនផ្ដល់ទិដ្ឋាការជូនលោក ថាក់ស៊ីន ស៊ីណាវ៉ាត្រ អតីតនាយករដ្ឋមន្ដ្រីដែលរត់ចេញពីប្រទេស។ ពួកបះបោរបដិសេធការអះអាងថា ពួកគេបានធ្វើការចរចាគ្នាជាមួយអ្នកជំនួយការរបស់មេដឹកនាំ មួម៉ារ កាដាហ៊្វី នៅពេលដែលអ្នកប្រយុទ្ធដណ្ដើមយកបានតំបន់ខ្លះៗក្នុងការរុលទៅមុខដើម្បីទម្លាក់រដ្ឋាភិបាលរបស់លោកពីអំណាច។ សកម្មជនសិទ្ធិមនុស្សស៊ីរីនិយាយថា កងកម្លាំងសន្ដិសុខរបស់រដ្ឋាភិបាលបានលុកលុយជាថ្មីនៅក្នុងតំបន់ខ្លះៗ ហើយបានសម្លាប់បុរសម្នាក់ជិតព្រំដែនជាមួយប្រទេសទួកគី ហើយថា បានចាប់មនុស្សរាប់សឹបនាក់នៅរដ្ឋធានីដាមាសក៍។ កងកម្លាំងសន្ដិសុខបានធ្វើយុទ្ធនាការបង្ក្រាបរយ:ពេលពីរខែនៅក្នុងតំបន់ Xinjiang ដែលធ្លាប់មានអំពើហិង្សាប៉ុន្មានខែកន្លងទៅនេះ ហើយជាការឆ្លើយតបនឹងព្រិត្ដិការណ៍យ៉ាងប្រល័យមួយចំនួន។ ក្រុមរដ្ឋអាជ្ញានៃអ.ស.បកំពុងតែស្វែងរកឲ្យមានការជំនុំជម្រះកាត់សេចក្ដី លោក Ratko Mladic ចំនួនពីរដាច់ដោយឡែកពីគ្នា។ លោកជាអតីតមេបញ្ជាការយោធាជនជាតិស៊ែបនៅបូស្ន៊ី។ លោក Ali Akbnar Salehi រដ្ឋមន្ដ្រីក្រសួងការបរទេសនៃប្រទេសអ៊ីរ៉ង់ បានសរសើរផែនការរបស់ប្រទេសរុស៊្សីមួយដើម្បីឲ្យមានការចរចាជាថ្មីទៀតរវាងរដ្ឋាភិបាលប្រទេសអ៊ីរ៉ង់និងក្រុមប្រទេសក្នុងពិភពលោកមានអំណាចស្ដីអំពីកម្មវិធីនុយក្លេអ៊ែររបស់ប្រទេសអ៊ីរ៉ង់។ រដ្ឋមន្ដ្រីក្រសួងការពារប្រទេសទួកគីនិយាយថា យុទ្ធជនទួកគី៨នាក់បានស្លាប់នៅពេលដែលក្បួនរថយន្ដរបស់ពួកគេត្រូវបានស្ទាក់វាយប្រហារដោយពួកបះបោរឃឺត (Kurd) នៅភាគអាគ្នេយ៍នៃប្រទេសនេះ។ ក្រុមមន្ដ្រីជប៉ុនបានអនុម័តការចាប់ផ្ដើមម៉ាស៊ីនរេអាក់ទ័រនុយក្លេអ៊ែរជាថ្មី សម្រាប់ការប្រើពាណិជ្ជកម្មជាលើកទីមួយ ចាប់តាំងពីការរញ្ជួយផែនដីនិងរលកយក្សស៊ូណាមីនៅថ្ងៃទី១១ខែមិនាមក។ លោកប្រធានាធិបតីនៃប្រទេសភូមា Thein Sein កំពុងតែសុំឲ្យពលរដ្ឋភូមាដែលបានរត់ចេញទៅក្រៅប្រទេស វិលត្រឡប់ទៅប្រទេសរបស់គេវិញ ហើយជួយកសាងសេដ្ឋកិច្ចឡើងវិញដោយនិយាយថា រដ្ឋាភិបាលរបស់លោកត្រៀមខ្លួនបំភ្លេចការខ្វែងគំនិតគ្នាពីអតីតកាល។ ក្រុមមន្ដ្រីរដ្ឋការភូមាបញ្ជាក់ថា លោក Tomas Quintana អ្នកស៊ើបអង្កេតសិទ្ធិមនុស្សនៃអ.ស.ប. នឹងជួបជាមួយក្រុមមន្ដ្រីថ្នាក់ខ្ពស់នៅរដ្ឋធានីនៅសប្តាហ៍ក្រោយ នៅក្រោយពីលោកត្រូវបានបដិសេធទិដ្ឋាការជាងមួយឆ្នាំមកហើយ។ តុលាការអង់គ្លេសបានចេញសាលក្រមដាក់ពន្ធនាគារបុរសពីរនាក់ឲ្យជាប់ពន្ធនាគារបួនឆ្នាំក្នុងបទប៉ុនប៉ងមិនបានសម្រេចក្នុងការប្រើប្រព័ន្ធគេហទំព័រទំនាក់ទំនងសង្គម Facebook  ដើម្បីបង្កើតកុបកម្មក្នុងពេលមានការរំជើបរំជួលកាលពីសប្តាហ៍មុន។ លោកនាយករដ្ឋមន្ដ្រី Manmohan Singhនៃប្រទេសឥណ្ឌាបានបដិសេធមិនទទួលយក កូដកម្មអត់អាហាររបស់សកម្មជនប្រឆាំងអំពើពុករលួយម្នាក់នៅក្នុងពន្ធនាគារនៅទីក្រុងញូវដេលី (New Delhi) ដោយលោកថាវាជាការខំប្រឹងប្រែងមិនអាចទទួលយកបានដើម្បីឲ្យខូចខាតដល់ប្រជាធិបតេយ្យនៃប្រទេសនេះ។ នៅថ្ងៃពុធនេះ ប្រទេសចិនប្រកាសអំពីវិធានការធ្វើឲ្យក្រុមហ៊ុននៅកោះហុងកុងងាយស្រួលធ្វើវិនិយោគនៅក្នុងមូលប័ត្រនៃប្រទេសចិនដីគោក។ នេះជាជំហានថ្មីៗនៅក្នុងវិធានការជាបន្ដទៅទៀត ដើម្បីយកប្រាក់យ័ន (yuan) ធ្វើជារូបិយប័ណ្ណអន្ដរជាតិ។ ការតវ៉ាបានកើតមានឡើងនៅពាសពេញប្រទេសឥណ្ឌានៅថ្ងៃអង្គារបន្ទាប់ពីប៉ូលីសបានចាប់ខ្លួនសកម្មជនដ៏ល្បីល្បាញម្នាក់ដើម្បីទប់ស្កាត់កូដកម្មបង្អត់អាហារជាសាធារណៈមួយ ដែលទាមទារឲ្យមានច្បាប់ប្រឆាំងអំពើពុករលួយដ៏រឹងមាំមួយ។ កងកម្លាំងសន្តិសុខស៊ីរីប្រើកាំភ្លើងធុនធ្ងន់បាញ់លើកំពង់ផែ Latakia  ជាទីដែលរដ្ឋាភិបាលលោក Bashar al-Assad បានបង្ក្រាបទៅលើបាតុករគណបក្សប្រឆាំងក្នុងរយៈពេល៤ថ្ងៃកន្លងមកនេះ។ អង្គការអូតង់ ថ្កោលទោសប្រទេសលីប៊ីដែលប្រើប្រាស់កំជ្រួច Scud ក្នុងការប្រយុទ្ធជាមួយពួកឧទ្ទាមដែលកំពុងមានការជឿនលឿនឆ្ពោះទៅកាន់រដ្ឋធានី Tripoli ដើម្បីបណ្តាញមេដឹកនាំលីប៊ី Moammar Gadhafi ។ ការលូតលាស់សេដ្ឋកិច្ចមានការយឺតយ៉ាវពីខែមេសាទៅខែមិថុនាក្នុងសហគមន៍អឺរ៉ុប ដែលមានប្រទេស១៧ជាសមាជិកប្រើរូបិយប័ណ្ណរួម Euro ហើយកំពុងធ្វើឲ្យមានការភ័យខ្លាចថានឹងមានការមិនរីកចម្រើនសេដ្ឋកិច្ច។ សហរដ្ឋអាមេរិកបានចាត់ទុកមេបញ្ជាការកងជីវពលម្នាក់ក្នុងប្រទេសអាហ្វហ្គានីស្ថានភាគអាគ្នេយ៍ជាភេរវជន ជាវិធានការដើម្បីជួយទប់ស្កាត់ការហូរចូលថវិការទៅមេដឹកនាំកងជីវពលនេះ។ ការព្រួយកង្វល់អំពីសេដ្ឋកិច្ចរបស់សហរដ្ឋអាមេរិកដែលធំជាគេបង្អស់ក្នុងពិភពលោកត្រូវគេរំពឹងថានឹងស្ថិតលើរបៀបវារៈក្នុងអំឡុងពេលនៃការចរចាថ្មីមួយរវាងសហរដ្ឋអាមេរិក និងចិន។ លោកប្រធានាធិបតីសហរដ្ឋអាមេរិក បារ៉ាក់ អូបាម៉ា កំពុងធ្វើដំណើរតំបន់ភាគកណ្តាលខាងលិចក្នុងរថយន្តថ្មីដ៏វែង មានប្រដាប់ការពារគ្រាប់កាំភ្លើង មានតម្លៃជាប្រាក់រាប់លានដុល្លារ។ រថយន្តនោះជាប្រភេទរថយន្តក្រុងដែលទីភ្នាក់ងារសម្ងាត់បានទិញនៅដើមឆ្នាំនេះ ហើយបានធ្វើសម្រាប់ការធ្វើដំណើររបស់ប្រធានាធិបតី។